Bolesť pod lopatkou
Dobrý deň.
Chcela by som sa opýtať, aké lieky alebo liečenie by mi pomohlo na bolesť pod lopatkou. Mala som minuly rok problém s obličkou v pravom boku, obličkove kamene. A od vtedy mám take nezvyčajne bolesti pod lopatkou. Neviem z čoho. Je to tupá bolesť ako keby pri prechladnutí.
Dobrý deň, ďakujeme za Vašu otázku.
Bolesť vystreľujúca pod pravou lopatkou môže súvisieť s rôznymi ochoreniami pohybového ústrojenstva ( často súvisí s blokádou chrbtice, niekedy je bolesť vyvolaná pohybovými stereotypmi). Bolesť však môže súvisieť aj s ochoreniami tráviaceho traktu, koliková bolesť pod pravou lopatkou je často prítomná pri žlčníkovom záchvate. Bolesť je v tom prípade intenzívna, prechádza oblasťou žalúdka a šíri sa pod pravý rebrový oblúk. Na nasadenie správnej liečby je dôležité poznať presnú príčinu bolesti a p
reto Vám doporučujem návštevu Vášho lekára. Lekár po vyšetrení nasadí adekvátnu liečbu, alebo Vám dá odporučenie na ďalšie potrebné vyšetrenia k odbornému lekárovi- gastroenterológovi , neurológovi, či urológovi, keďže ste mali v minulosti zdravotné problémy s obličkou.
Pekný deň Vám prajeme.
S pozdravom Martina Vetráková.